Document ID: 31986L0267

*****
ΟΔΗΓΙΑ ΤΗΣ ΕΠΙΤΡΟΠΗΣ
της 20ής Μαΐου 1986
για την τροποποίηση της οδηγίας 72/169/ΕΟΚ σχετικά με τον καθορισμό των χαρακτηριστικών και των ελάχιστων προϋποθέσεων για τον έλεγχο των ποικιλιών αμπέλου
(86/267/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 68/193/ΕΟΚ του Συμβουλίου της 9ης Απριλίου 1968 περί εμπορίας υλικών αγενούς πολλαπλασιασμού της αμπέλου (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 5δ παράγραφος 2,
Εκτιμώντας:
ότι, σύμφωνα με τις διατάξεις της οδηγίας 68/193/ΕΟΚ, τα κράτη μέλη υποχρεούνται να καταρτίσουν κατάλογο των επισήμως αποδεκτών ποικιλιών για πιστοποίηση και έλεγχο του standard πολλαπλασιαστικού υλικού στο έδαφός τους·
ότι η αποδοχή των ποικιλιών υπόκεινται σε κοινοτικούς όρους, η τήρηση των οποίων εξασφαλίζεται με επίσημους ελέγχους και ιδίως με ελέγχους στην καλλιέργεια·
ότι οι έλεγχοι πρέπει να καλύπτουν ικανοποιητικό αριθμό χαρακτηριστικών που θα καθιστούν δυνατή την περιγραφή των ποικιλιών·
ότι τα χαρακτηριστικά αυτά ορίστηκαν με την οδηγία 72/169/ΕΟΚ της Επιτροπής (3)·
ότι το παράρτημα Ι της εν λόγω οδηγίας περιέχει κατάλογο των ποικιλιών αμπέλου που συνιστούν τις ποικιλίες-μάρτυρες για τις ημερομηνίες εμφανίσεως βλαστικών σταδίων·
ότι είναι απαραίτητο να προσδιοριστούν οι ποικιλίες-μάρτυρες για την Ελλάδα και την Ισπανία·
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής των Σπόρων προς Σπορά και των Γεωργικών Δενδροκηπευτικών και Δασικών Φυτών προς Φύτευση,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο παράρτημα Ι, μέρος Β, παράγραφος 1 της οδηγίας 72/169/ΕΟΚ προστίθενται τα ακόλουθα σημεία:
1.2 // «1.1.1α όσον αφορά την Ελλάδα: // // 1.1.1α.1. Ποικιλίες λευκών σταφυλιών // - Σαββατιανό (Savatiano), Ζουμιάτικο (Zoumiatiko), Βηλάνα (Vilana), Ασύρτικο (Assyrtiko), Chardonnay // 1.1.1α.2. Ποικιλίες μαύρων σταφυλιών // - Μανδηλαριά (Mandilaria), Ξυνόμαυρο (Xynomavro), Cabernet Sauvignon, Κορινθιακή (Korinthiaki) // 1.1.1α.3. Ποικιλίες επιτραπέζιων σταφυλιών // - Ραζακί (Razaki), Cardinal, Ιτάλια (Italia), Σουλτανίνα (Soultanina), Perlette // 1.1.1β όσον αφορά την Ισπανία: // // 1.1.1β.1. Ποικιλίες λευκών σταφυλιών // - Airen, Palomino, Pedro Ximenez, Viura-Macabeo, // 1.1.1β.2. Ποικιλίες μαύρων σταφυλιών // - Bobal, Garnacha, Mazuela, Tempranillo // 1.1.1β.3. Ποικιλίες επιτραπέζιων σταφυλιών // - Moscatel, Roseti, Aledo, Ohanes».
Άρθρο 2
Τα κράτη μέλη θέτουν σε ισχύ το αργότερο την 1η Ιανουαρίου 1987 τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με τις διατάξεις της παρούσας οδηγίας.
Ενημερώνουν αμέσως την Επιτροπή.
Άρθρο 3
Η παρούσα οδηγία απευθύνεται στα κράτη μέλη.
Βρυξέλλες, 20 Μαΐου 1986.

Labels: 3
18
6